สรุปภาวะตลาดต่างประเทศ ประจำวันที่ 18 ธ.ค. 2562
สรุปภาวะตลาดต่างประเทศ ประจำวันที่ 18 ธ.ค. 2562
สรุปภาวะตลาดต่างประเทศ ประจำวันที่ 18 ธ.ค. 2562
19 ธ.ค. 2562

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (18 ธ.ค.) หลังจากราคาหุ้นเฟดเอ็กซ์ ซึ่งเป็นผู้ให้บริการด้านการขนส่งรายใหญ่ของสหรัฐ ดิ่งลงกว่า 10% อันเนื่องมาจากการที่บริษัทปรับลดแนวโน้มผลประกอบการในปีงบการเงิน 2563 ทั้งนี้ การร่วงลงของหุ้นเฟดเอ็กซ์ได้ฉุดราคาหุ้นของบริษัทอื่นๆในกลุ่มขนส่งดิ่งลงด้วย
ดัชนีเฉลี่ยอุตสาหกรรมดาวโจนส์ปิดที่ 28,239.28 จุด ลดลง 27.88 จุด หรือ -0.10% ขณะที่ดัชนี S&amp;P500 ปิดที่ 3,191.14 จุด ลดลง 1.38 จุด หรือ -0.04% ส่วนดัชนี Nasdaq ปิดที่ 8,827.73 จุด เพิ่มขึ้น 4.38 จุด หรือ +0.05%
 
ตลาดหุ้นยุโรปปิดปรับตัวลงเมื่อคืนนี้ (18 ธ.ค.) เนื่องจากนักลงทุนมีความวิตกเกี่ยวกับการที่อังกฤษอาจแยกตัวออกจากสหภาพยุโรป (EU) โดยไม่มีการทำข้อตกลง (no-deal Brexit)
ดัชนี Stoxx Europe 600 ลบ 0.13% ปิดที่ 414.38 จุด
ดัชนี DAX ตลาดหุ้นเยอรมันปิดที่ 13,222.16 จุด ลดลง 65.67 จุด หรือ -0.49% และดัชนี CAC-40 ตลาดหุ้นฝรั่งเศสปิดที่ 5,959.60 จุด ลดลง 8.66 จุด หรือ -0.15% ขณะที่ดัชนี FTSE 100 ตลาดหุ้นลอนดอนปิดที่ 7,540.75 จุด เพิ่มขึ้น 15.47 จุด หรือ +0.21%
 
ตลาดหุ้นลอนดอนปิดบวกเมื่อคืนนี้ (18 ธ.ค.) เนื่องจากหุ้นกลุ่มส่งออกปรับตัวขึ้น โดยได้แรงหนุนจากเงินปอนด์ที่อ่อนค่าลง ซึ่งช่วยชดเชยการร่วงลงของหุ้นที่เกี่ยวกับธุรกิจในประเทศ ซึ่งถูกกดดันจากความวิตกเกี่ยวกับการที่อังกฤษจะแยกตัวออกจากสหภาพยุโรปแบบไร้ข้อตกลง (no-deal Brexit)
ดัชนี FTSE 100 ตลาดหุ้นลอนดอนปิดที่ 7,540.75 จุด เพิ่มขึ้น 15.47 จุด หรือ +0.21%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับลงเล็กน้อยเมื่อคืนนี้ (18 ธ.ค.) หลังจากสำนักงานสารสนเทศด้านการพลังงานของรัฐบาลสหรัฐ (EIA) เปิดเผยตัวเลขสต็อกน้ำมันดิบที่ลดลงน้อยกว่าการคาดการณ์ของนักวิเคราะห์ นอกจากนี้ ตลาดยังได้รับปัจจัยกดดันจากการที่นักลงทุนเทขายทำกำไร หลังจากราคาน้ำมันดิบ WTI ปิดบวกติดต่อกัน 4 วันทำการก่อนหน้านี้
สัญญาน้ำมันดิบ WTI ส่งมอบเดือนม.ค. ลดลง 1 เซนต์ ปิดที่ 60.93 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.พ. เพิ่มขึ้น 7 เซนต์ ปิดที่ 66.17 ดอลลาร์/บาร์เรล
 
สัญญาทองคำตลาดนิวยอร์กปิดลบเมื่อคืนนี้ (18 ธ.ค.) เนื่องจากสกุลเงินดอลลาร์ที่แข็งค่าส่งผลให้สัญญาทองคำมีความน่าดึงดูดน้อยลง นอกจากนี้ นักลงทุนยังคงเดินหน้าเทขายทองคำในฐานะสินทรัพย์ที่ปลอดภัย หลังจากสหรัฐและจีนบรรลุข้อตกลงการค้าเฟสแรกและเตรียมเจรจาในเฟสที่สอง
สัญญาทองคำตลาด COMEX (Commodity Exchange) ส่งมอบเดือนก.พ. ลดลง 1.9 ดอลลาร์ หรือ 0.13% ปิดที่ 1,478.70 ดอลลาร์/ออนซ์
สัญญาโลหะเงินส่งมอบเดือนมี.ค. ลดลง 2.3 เซนต์ หรือ 0.13% ปิดที่ 17.049 ดอลลาร์/ออนซ์
สัญญาพลาตินัมส่งมอบเดือนม.ค. เพิ่มขึ้น 5.9 ดอลลาร์ หรือ 0.63% ปิดที่ 935.70 ดอลลาร์/ออนซ์
สัญญาพัลลาเดียมส่งมอบเดือนมี.ค. ร่วงลง 22.40 ดอลลาร์ หรือ 1.2% ปิดที่ 1,896.20 ดอลลาร์/ออนซ์
 
เงินปอนด์ยังคงอ่อนค่าลงเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กเมื่อคืนนี้ (18 ธ.ค.) เนื่องจากนักลงทุนกังวลว่าอังกฤษอาจแยกตัวจากสหภาพยุโรป (EU) โดยไม่มีการทำข้อตกลง (no-deal Brexit) นอกจากนี้ เงินปอนด์ยังได้รับแรงกดดันจากข้อมูลเศรษฐกิจที่อ่อนแอของอังกฤษ ซึ่งรวมถึงราคาบ้านเดือนต.ค.ที่ขยายตัวในอัตราต่ำสุดในรอบกว่า 7 ปี
เงินปอนด์อ่อนค่าเมื่อเทียบกับดอลลาร์สหรัฐ ที่ระดับ 1.3083 ดอลลาร์ จากระดับ 1.3119 ดอลลาร์ ขณะที่ยูโรอ่อนค่าลงแตะที่ระดับ 1.1115 ดอลลาร์ จากระดับ 1.1148 ดอลลาร์ ส่วนดอลลาร์ออสเตรเลียแข็งค่าขึ้นแตะที่ระดับ 0.6850 ดอลลาร์สหรัฐ จากระดับ 0.6849 ดอลลาร์สหรัฐ
ดอลลาร์สหรัฐแข็งค่าเมื่อเทียบกับเงินเยน ที่ระดับ 109.58 เยน จากระดับ 109.47 เยน และแข็งค่าเมื่อเทียบกับฟรังก์สวิส ที่ระดับ 0.9802 ฟรังก์ จากระดับ 0.9801 ฟรังก์ แต่หากเทียบกับดอลลาร์แคนาดา ดอลลาร์สหรัฐอ่อนค่าลงแตะที่ระดับ 1.3110 ดอลลาร์แคนาดา จากระดับ 1.3165 ดอลลาร์แคนาดา